**Биографија**

Јовица Павловић припада младој генерацији политиколога која се бави политичком теоријом, питањем легитимитета државе и идентитетским политикама. Посвећен је проучавању права народа на самоопредељење.

Рођен је 1989. године у Варшави. Основну школу завршава у Њујорку, а средњу у Стокхолму, где 2006. године уписује политиколошки смер на Факултету политичких наука Стокхолмског универзитета.

Почетком 2009. године постаје најмлађи дипломирани политиколог, а средином 2011. у 22. години живота постаје и најмлађи мастер политиколог Стокхолмског универзитета. Дипломирао је на теми „Разлози НАТО интервенције на Косову: Критичка анализа супротстављених ставова“, а мастерирао на теми „Критичка анализа дискурса путем ког српско друштво перципира ромску заједницу.“

По повратку у Србију 2013. године уписује докторске студије политикологије на Факултету политичких наука Универзитета у Београду, где пријављује докторску дисертацију „Развој примењене етике сецесије у потрази за моралним и праведним поступком отцепљења спроводивим на простору Источне и Југоисточне Европе.“

Као докторанд Факултета политичких наука у периоду од 2015. до 2017. године учествује на ФП7 истраживачком пројекту „Медије, комуникација и демократија“ финансираном од стране Европске уније.

Такође учествује на неколико истраживачких пројеката невладине организације Форум за етничке односе као истраживач и коаутор две публикације: „Националне мањине у односима Србије са суседима“ и „Анализа политика – Подстицање интеграције у Србији.“

Био је и стажиста одсека за културу одељења за односе с јавношћу Амбасаде САД у Београду у периоду од марта 2016. до марта 2017. године.

Стипендиста Фондације Конрад Аденауер био је у периоду од 2016. до 2017. године.

Енглески језик течно говори, чита и пише. Служи се и шведским језиком.

**Научни чланци и поглавља у зборницима**

Павловић Јовица, „Утицај институционалних чинилаца на националне, верске и лингвистичке расцепе у Уједињеном Краљевству и Швајцарској током различитих страначких ера“, *Политичка ревија*, вол.45, бр.3/2015, стр. 171-190.

**Прикази и коментари**

Павловић Јовица, „Вељко Вујачић, Национализам, мит и држава у Русији и Србији“, *Годишњак Факултета политичких наука*, бр.9/2015, стр. 201-204.

Павловић, Александар; Карло Бурели, Александар Фатић, Предраг Крстић, Олимпиа Г. Лодо, Марјан Ивковић, Петар Бојанић, Давиде Пала, Моника Кано Абадиа, Срђан Продановић, Јовица Павловић, Адриана Захаријевић. “Коментари на чланак Тамар Меиселс „Циљана убиства дроновима? Стари аргументи, нова технологија”, *Филозофија и друштво,* вол.29, бр.1/2018, стр. 17-46. (објављено на енглеском језику)

**Публикације**

“Националне мањине у односима Србије са суседима – Статус националних мањина у Србији и преговарање са ЕУ: Улога суседних земаља”, *Форум за етничке односе*, вол.7, но.1, Београд, 2017, стр. 25-58.

“Мањинска политика – Подстицање интеграција у Србији: Анализа домета и препрека у остваривању Акционог плана Владе Републике Србије о остваривању права национаних мањина”, *Форум за етничке односе*, вол.7, но.2, Београд, 2017, стр. 87-130.

**Учешће у истраживачким пројектима**

2014-2015: „Националне мањине у односнима Србије са суседима (Статус националних мањина у Србији и преговарање са ЕУ: Улога суседних земаља)“, спровео Форум за етничке односе, подржала Амбасада Уједињеног Краљевства у Београду.

2015-2017: “Медији, сукоби и демократизација”, спровели Универзитет у Лидсу, Универзитет у Београду, Универзитет у Хамбургу, Универзитет у Кејптауну, Универзитет у Оксфорду, Стокхолмски универзитет, Рур-Универзитет Бохум и Амерички универзитет у Каиру, подржала Европска унија кроз ФП7 Седми оквирни програм Европске уније за истраживање и технолошки развој.

2016: „Мањинска политика и европске интеграције – Улога билатералних односа“, спровео Форум за етничке односе, подржала Фондација за отворено друштво.

2017: „Мањинска политика у Србији – Подстицање интеграција“, спровео Форум за етничке односе, подржало Министарство спољних послова Републике Бугарске.

**Учешће на научним скуповима у земљи и иностранству**

2016, Познањ: Представио налазе истраживања на 24. међународном сабору политиколога Међународне асоцијације за политичке науке.

2016, Београд: Представио налазе истраживања на годишњој конференцији Удружења за политичке науке Србије (Сабор политиколога).

2016, Кејптаун: Представио налазе истраживања на завршном скупу сарадника на пројекту Медији, сукоби и демократизација.

2017, Бриони: Представио налазе истраживања на 21. научном скупу Центра за међународне и сигурносне студије Факултета политичких знаности Свеучилишта у Загребу.

**Предавања на међународним летњим школама**

2018, Охрид: Одржао предавање на тему „Поновно рађање национализма: Државе Балкана у потрази за легитимитетом“ у оквиру регионалне летње школе коју су подржале Фондација Конрад Аденауер и Вилфред Мартенс центар за европске студије.